NaiveNeuron/SloPal huggingface dataset:
M. Číž, podpredseda NR SR: (2009-02-05):
V zmysle tradičnej procedúry o ospravedlnenie požiadali na dnešnom rokovaní: pán podpredseda Viliam Veteška a poslanci Ferdinand Devínsky, Michal Lukša a Ján Slota. V rokovaní pokračujeme v prerušenej rozprave v prvom čítaní o návrhu poslankýň Národnej rady Slovenskej republiky Kataríny Tóthovej a Ľudmily Muškovej na vydanie zákona, ktorým sa mení a dopĺňa zákon č. 219/1996 Z. z. o ochrane pred zneužívaním alkoholických nápojov a o zriaďovaní a prevádzke protialkoholických záchytných izieb a o zmene a doplnení niektorých zákonov , tlač 882. Teraz poprosím pani poslankyňu Katarínu Tóthovú, aby zaujala miesto určené pre navrhovateľov a spravodajcu z výboru pre zdravotníctvo, pána poslanca Bobríka, aby zaujal miesto určené pre spravodajcov. Do rozpravy je ešte ústne prihlásený pán poslanec Jozef Halecký, ktorému teraz odovzdávam slovo.
Kéry, Marián, poslanec NR SR (2019-09-18):
Ďakujem za slovo. Pán poslanec Dostál, náš politický svetonázor a videnie sveta je diametrálne odlišné, ale chcem oceniť aspoň váš, váš vecný tón, a že ste mali ambíciu argumentovať. Čo sa týka, priznávam za seba, že tento návrh predkladám na základe posledných skúseností z komunálnych volieb v minulom roku. Čo sa týka vašej výčitky voči nám, že chceme zakázať skratky, ale chcem zakázať skratky vlastných podstatných mien. A súhlasím aj s tým, že uviedli ste príklad, že v budúcnosti nebude môcť byť uvedené poslanec Národnej rady Slovenskej republiky, ale urobili sme to preto, že nechceme urobiť jednu výnimku, ktorá môže spustiť lavínu ďalších výnimiek, ale môžete si uviesť poslanec Národnej rady s malým „n“, môžete si uviesť poslanec parlamentu, čo sa týka VÚC, tak VÚC nie je skratka vlastného mena, VÚC je skratka pre vyšší územný celok, čo je všeobecné podstatné meno, a táto skratka nie je zakázaná. A posledná vec. Hovorili ste dosť veľa o príkladoch Českej republiky, ale vy viete dobre, že Česká republika má úplne iný volebný systém, čo sa týka komunálnych volieb a regionálnych volieb, tam sa napríklad nevolí predseda alebo starosta tak ako u nás, tam sa volia len zastupitelia, ktorí si potom vyberú svojho starostku, primátora alebo hejtmana. Takže tá paralela s Českou republikou tuná v tomto prípade vôbec neobstojí. A chcem sa opýtať, podľa vás čo je to Team Vallo alebo Tím Hattas, je to politická strana, je to zamestnanie, lebo podľa mňa to nie je ani jedno, ani druhé, iba politická propagácia.
Mazurek, Milan, poslanec NR SR (2018-02-07):
Pán Beblavý, ja, naopak, s vami musím súhlasiť, pretože to, čo ste hovorili o tom, že v ťažkých časoch sa extrémisti dostávajú do popredia, je skutočne pravda. Veď sa pozrite, koľko tu máme poslancov SaS, to jednoducho hovorí za všetko. No a čo sa týka vás ako osoby, tak ste kritizovali neschopnosť vlády riešiť problémy nezamestnanosti na východnom Slovensku, ale aj v iných oblastiach aj na juhu, ako ste hovorili, ale ako bolo spomínané, práve vy ste boli štátnym tajomníkom ministerstva práce, sociálnych vecí a rodiny za Dzurindovej vlády od roku 2002 a ja nemám taký pocit, že by si tu všetci šepkali o veľkolepých úspechoch pána tajomníka Beblavého a o hrdinskom boji s nezamestnanosťou a podobnými vecami. Čo je, samozrejme, úplne legitímne kritizovať túto vládu, ale viete, keď to kritizujete vy, tak len dehonestujete túto tému ako takú. No a čo sa týka tých Srbov, Rumunov a tak ďalej, ja vás môžem uistiť, že v Ľudovej strane Naše Slovensko na rozdiel možno od iných strán, ako bolo spomínané SaS, nemáme voči Srbom, Rumunom vôbec nič. Naším problémom, o ktorom stále hovoríme, je ten, že nemôžme na Slovensko dovážať cudzincov, keď sú tu obrovské množstvá, za prvé, dlhodobo nezamestnaných ľudí, ako vy hovoríte, v sociálne vylúčených komunitách, čo je niečo, čo neexistuje, to ste si jednoducho vymysleli z ničoho, ale v cigánskych osadách a zároveň máme obrovské množstvá ľudí, mladých ľudí predovšetkým, ktorí pracujú v zahraničí a my do našej vlastnej vlasti budeme dovážať cudzincov a je úplne jedno, či sú to Srbi, Afganci, alebo ja neviem kto. Jednoducho ide o to, keď budeme mať zamestnanosť 100-percentnú a nebude 400- alebo 300-tisíc našich ľudí pracovať v zahraničí, potom budiš, potom iné riešenia asi nebudú, ale dnes, dnes je to jednoducho choré!
Lehotský, Tomáš, poslanec NR SR (2021-09-24):
Pán predsedajúci, ďakujem za slovo. Dajte, prosím, hlasovať, aby sme dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
V. Palko, minister vnútra SR: (2003-03-06):
Pani poslankyňa Beňová postavila otázku, či tých poslancov bude 14 alebo 13. Podľa zmluvy z Nice Slovensko má 14 poslancov, teda bude zvolených 14, a tento stav bude platiť až do roku 2009, keď skončí svoj mandát Európsky parlament zvolený v roku 2004. Doplňovacie voľby nebudú, nedôjde k takému javu, že by sa niekto z našich 14 poslancov musel vzdávať mandátu. Čiže ak to bude 13, tak iba od roku 2009 a dovtedy malou novielkou tento zákon môžeme zmeniť. Pán poslanec Heriban správne pochopil, že kaucia slúži na to, aby recesistickými skupinami neboli zneužívané voľby ako nejaký šport. Ak hovoríte, že kaucia by mala byť vyššia, tak som naklonený s tým súhlasiť, a ak v druhom čítaní to bude zvýšené, tak nebudem proti tomu. Ďakujem.
Viskupič, Marián, poslanec NR SR (2021-01-29):
Pán predsedajúci, dajte, prosím, hlasovať o návrhu zákona ako o celku s odporúčaním gestorského výboru schváliť.
Laurenčík, Milan, podpredseda NR SR (2021-09-30):
Prosím, prezentujme sa a hlasujme o návrhu pána spravodajcu, kde určíme výbory, gestorský výbor, ako aj lehotu na prerokovanie. (Hlasovanie.) Prítomných 129, za 129. Konštatujem, že sme tento návrh schválili. Teraz prosím povereného člena výboru pre pôdohospodárstvo a životné prostredie pána poslanca Tomáša Šudíka, aby uviedol hlasovanie o bode 24 schváleného programu, ktorým je prvé čítanie o vládnom návrhu zákona, ktorým sa mení a dopĺňa zákon č. 79/2015 Z. z. o odpadoch (tlač 642), nech sa páči, pán poslanec, máte slovo. (Hlasovanie o vládnom návrh zákona, ktorým sa mení a dopĺňa zákon č. 79/2015 Z. z. o odpadoch a o zmene a doplnení niektorých zákonov v znení neskorších predpisov a ktorým sa dopĺňa zákon č. 302/2019 Z. z. o zálohovaní jednorazových obalov na nápoje a o zmene a doplnení niektorých zákonov v znení neskorších predpisov , tlač 642.)
Kvorka, Ján, poslanec NR SR (2018-10-16):
Pán poslanec Simon požiadal vrátiť návrh zákona na dopracovanie. Dajte, prosím, o tom hlasovať.
Pellegrini, Peter, podpredseda NR SR (2020-09-23):
S reakciou na faktické pán poslanec Beluský.
Kolíková, Mária, poslankyňa NR SR (2022-12-07):
Ďakujem pekne. Ešte raz chcem povedať, pán špeciálny prokurátor, že vám chcem vyjadriť maximálnu podporu k práci, ktorú robíte, pretože je zložité byť v tej istej miestnosti s poslancami, ktorých vlastne stíhate práve preto, že sa snažíte zachrániť právny štát. Takže je veľmi zložité im predkladať svoju správu a vysvetľovať im, prečo vaša práca má zmysel. To je jednoducho konflikt záujmov, s ktorým sme sa tu ocitli, a vy predkladáte svoju prácu o boji proti korupcii ľuďom, ktorí priamo sú obvinení z korupcie. Takže to je zložitá situácia, v ktorej ste sa aj vy ocitli, ale môžem vám k tomu len povedať, že je tu napriek tomu veľká časť poslancov, ktorá veľmi osobitne vníma dôležitosť práce, ktorú robíte, a, a budú robiť, samozrejme, všetko preto, aby sme zabránili akýmkoľvek iným snahám, aktivitám, aby jednak vaša práca bola sťažená, bola spravená taká právna úprava, čo sa týka trestného procesu, pretože bavili sme sa tu o trestných zákonoch, ale ja keď som si tiež sledovala váš príspevok, aj ktorý ste dávali na statuse, tak tá trestnoprávna politika, jedna vec je Trestný zákon, druhá vec je trestný proces. Tu je veľmi nebezpečný vlastne aj ten trestný proces, ktorý sa tu núka od pána poslanca Tarabu, ktorý vlastne chce znefunkčniť inštitúty, ktoré máme v trestnom procese, práve preto, aby sme vedeli proti korupcii a proti organizovanému zločinu bojovať. Takže to je, tu je kľúčové, že ruka v ruke Trestný zákon s trestným procesom sa má zmeniť tak, aby sme vlastne trestné činy nevedeli odstíhať. A to je naozaj nebezpečné. A tu sa musíme spojiť tí, ktorým nám ide o záchranu právneho štátu.
Hrnčiar, Andrej, podpredseda NR SR (2017-03-28):
Pán poslanec Baránik.
Hrnčiar, Andrej, podpredseda NR SR (2017-11-29):
Otváram rozpravu o tomto bode programu. Do rozpravy som dostal tri písomné prihlášky. Za klub OĽANO pán poslanec Marek Krajčí, za klub SaS pani poslankyňa Jana Cigániková a posledným písomne prihláseným je pán poslanec Milan Mazurek. Nech sa páči, pán poslanec Krajčí.
Hajšelová, Petra, poslankyňa NR SR (2022-12-06):
Môžete sa hanbiť... Viem. (Povedané súbežne s predsedajúcim.) Ďakujem.
Burian, Jozef, poslanec NR SR (2018-06-19):
Ďakujem pekne. Len jednu poznámku. Myslím si, že možno načrtnutie pána Hegera bolo o tom, že možno tá metodika, ktorú má Sociálna poisťovňa, ale už historicky dlho, možno by bolo aj stálo za reč sa možno na ňu pozrieť, lebo plnenie, lebo výber nad 100 % nemá ratio veľké, lebo dá sa len do 100 % vybrať ako poistné a malo by sa tam fakt rozdeliť to, čo je výber z minulých rokov. Teda to, čo teda prišlo z vymáhania alebo z nejakého, by som povedal, riešenia vecí, ktoré majú súvis s predchádzajúcimi rokmi, a jasné by bolo, že aký je v danom roku výber. Ale myslím si, že aj opatrenia, ktoré sa dejú v Sociálnej poisťovni, budú smerovať k stabilnejšiemu výberu a možno aj ten zákon trocha pomáha na to, aby teda mala Sociálna poisťovňa dostatočné páky na vymáhanie hlavne v období, keď teda tá nezamestnanosť je relatívne veľmi nízka. Ďakujem pekne.
F. Mikloško, poslanec: (2006-10-19):
V zmysle tohto ustanovenia Národná rada volí predsedu správnej rady na 6-ročné funkčné obdobie na návrh určeného výboru. Národná rada svojím uznesením č. 32 rozhodla o tom, že týmto určeným výborom bude Výbor Národnej rady pre ľudské práva, národnosti a postavenie žien. V súlade s predmetným uznesením Národnej rady predseda určeného výboru stanovil lehotu na podanie návrhov na kandidátov do 25. augusta 2006. Do tejto lehoty bolo výboru doručených deväť návrhov, ktoré sú uvedené v tlači 57. Ako je to v správe výboru taktiež uvedené, členovia výboru konštatovali, že všetci deviati kandidáti spĺňajú kritériá uvedené v § 11 citovaného zákona, a preto výbor navrhol, aby Národná rada zvolila predsedu správnej rady z týchto kandidátov. Je mojou povinnosťou upozorniť vás, že od vyhotovenia správy výboru došlo v zozname kandidátov k zmene. V súlade s čl. 7 ods. 1 volebného poriadku o voľbe a odvolávaní funkcionárov stiahol svoj súhlas s voľbou Marián Guľa a Peter Bielik. Ich listy sú pripojené k predmetnej tlači. K ostatným kandidátom uvádzam, že pán Adrián Kucek sa uchádza o funkciu predsedu správnej rady s podporou klubu Slovenskej národnej strany, Ladislav Pittner s podporou klubu SDKÚ – DS, Ladislava Bukovszkého odporúča zaradiť medzi kandidátov určeného výboru Ústav pamäti národa, Michala Ciklaminiho Konfederácia občanov z Čiernej listiny, Jána Vojteka Združenie nespravodlivo prepustených policajtov. Pokiaľ ide o osobu Jána Bicka, jemu časom vyjadrili podporu viaceré mimovládne organizácie, konkrétne Paneurópska únia na Slovensku, Slovenská asociácia rusínskych organizácií, Združenie inteligencie Rusínov Slovenska a Rusínska obrana na Slovensku. Vážený pán predseda, otvorte, prosím, rozpravu.
Kotleba, Marek, poslanec NR SR (2022-05-06):
Ďakujem za slovo, pán podpredseda. Pán poslanec Lehotský, treba si uvedomiť, že každá jedna vojna je zlá, a či je agresor Rusko, alebo USA, tak musíme odsúdiť každú jednu vojnu. Ale to, čo sa deje a ako to funguje na tej Ukrajine, je, samozrejme, vojnový konflikt a ja nechcem, aby Slovensko bolo zbytočne do nejakých konfliktov zaťahované. Ak vieme pomôcť štátom humanitárne, ja proti tomu absolútne nemám nič, ale prečo by sme mali niekomu poskytovať vojenskú pomoc, keď tá vojenská pomoc, ktorú my poskytneme, prináša iba smrť. A keď hovoríme niečo o tom, aká je tá vojna zlá, tak potom spoločne odsúďme všetky vojnové konflikty, aj ktoré boli nie ďaleko od našich hraníc, pretože všetci dobre vieme, a bolo to dokázané, že Spojené štáty pri bombardovaní Srbska použili zakázanú kazetovú muníciu, ktorá je v mnohých prípadoch ešte nie ani v tejto dobe odstránená a môže pozabíjať kopec ľudí, a Srbsko na to bude musieť vyčleniť ešte veľký balík peňazí. Čiže odsúďme spoločne aj jednu stranu, aj druhú stranu a nemiešajme sa do konfliktov zbytočne, keď my s tým nemáme aj tak čo urobiť, naše malé Slovensko. Ďakujem.
Laššáková, Jana, podpredsedníčka NR SR (2014-05-28):
Na vystúpenie pána poslanca s faktickými poznámkami pán poslanec Mičovský a pani poslankyňa Nicholsonová. Končím možnosť prihlásiť sa s faktickými poznámkami. Nech sa páči, pán poslanec Mičovský.
Panáček, Milan, poslanec NR SR (2014-05-29):
Ďakujem pekne za slovo. Dovoľte mi, vážený pán predseda, predniesť návrh na legislatívno-technickú opravu v treťom čítaní. Podľa § 85 ods. 2 zákona o rokovacom poriadku navrhujem túto legislatívno-technickú opravu: V čl. I § 11 ods. 8, čo je § 10 ods. 8 pôvodného návrhu zákona, sa slová „ústrednou volebnou komisiou“ nahrádzajú slovami „štátnou komisiou“. Jedná sa o legislatívno-technickú úpravu v nadväznosti na zmenu ústrednej volebnej komisie na štátnu komisiu. Ďakujem.
Kollár, Boris, predseda NR SR (2023-05-09):
Prosím, prezentujme sa a hlasujeme. (Hlasovanie.) Prítomných 141 poslancov, za 97, proti 7, 43 sa zdržalo, 1 nehlasoval. Uvedený návrh sme schválili.
Blanár, Juraj, podpredseda NR SR (2021-09-17):
Pán poslanec Stančík, môžete reagovať na faktické poznámky, nech sa páči.
B. Bugár, podpredseda NR SR: (2006-02-03):
Teraz prosím pani poslankyňu Brestenskú, aby ako overovateľka nám teda povedala, ako dopadlo tajné hlasovanie. Nech sa páči. B. Brestenská, poslankyňa: V tajnom hlasovaní o návrhu na voľbu člena Rozhlasovej rady konaného 3. februára štyria kandidáti postúpili, boli zvolení dvaja, pán Talian a pán Ľubomír Zeman. Ohlásim výsledky. Pán Gbúr získal 38 za, 48 proti, 39 sa zdržalo. Pani Liptáková získala 47 za, 41 proti a 37 sa zdržalo. Pán Talian, ktorý postúpil, získal 83 za, 19 proti a 23 sa zdržalo a pán Zeman, ktorý tiež postúpil a bol zvolený, má 72 hlasov za, 25 bolo proti a 28 sa zdržalo. Overovatelia konštatujú, že boli teda zvolení za členov Rozhlasovej rady pán Viliam Talian a pán Ľubomír Zeman.
Laššáková, Jana, podpredsedníčka NR SR (2015-05-27):
Bude všeobecný súhlas, aby pán poslanec dokončil svoje vystúpenie?
B. Bugár, podpredseda NR SR: (2002-04-10):
P. Tatár, poslanec: To je len ďalší doklad toho, že keď Američania robia chyby, sú to tiež iba chyby. Jednoducho trh ako taký je fenomén, je to fakt a hľadať rovnováhu vo väčšej alebo v menšej miere obmedzenia je iba to, že hľadáme väčšie alebo menšie obmedzenie. Každé obmedzenie, ktoré nie je univerzálne, ja hovorím o ochranárskom, je chybou. To je všetko.
Laššáková, Jana, podpredsedníčka NR SR (2015-01-28):
Vyhlasujem rozpravu za skončenú. Pán spravodajca, chcete zaujať stanovisko? Nie. Prerušujem rokovanie o tomto bode programu. V rokovaní pokračujeme v prerušenej rozprave v prvom čítaní o vládnom návrhu zákona o odbornom vzdelávaní, tlač 1363. Poprosím vás, pán minister Draxler, aby ste zaujali miesto určené pre navrhovateľov, a poprosím aj pána spravodajcu z výboru pre vzdelávanie, vedu, mládež a šport, pána poslanca Ľubomíra Petráka, aby zaujal miesto určené pre spravodajcov. Do rozpravy je ešte ústne prihlásený pán poslanec Eugen Jurzyca, ktorému teraz odovzdávam slovo. Nech sa páči, pán poslanec, máte slovo. (Pokračovanie v rokovaní v rozprave o vládnom návrhu zákona o odbornom vzdelávaní a príprave a o zmene a doplnení niektorých zákonov , tlač 1363.)
Lipšic, Daniel, poslanec NR SR (2016-03-23):
Pán predseda, ak správne chápem výsledky poslaneckého grémia, lebo boli v takej všeobecnej polohe predložené a je to dôležitá vec, aj ako začneme, či si zapneme ten prvý gombík správne alebo nie. A to rímske „clara pacta, boni amici“ platí. Čiže moja otázka je aj v tejto súvislosti, lebo porozumenie je, že v tých kľúčových výboroch – finančný, branno-bezpečnostný – budú rešpektované pomery na pléne a z minulosti pomer 7:6, ktorý bol vždy rešpektovaný vo výboroch. A ak tomu tak je, tak v takom prípade ja tiež sťahujem svoj pozmeňovací návrh.
B. Bugár, podpredseda NR SR: (2002-03-14):
B. Ferkó, poslanec: Dobre. Tak potom nemôžeme hlasovať ani o čl. IV, lebo to je tiež nad rámec...
Glváč, Martin, podpredseda NR SR (2017-05-17):
Ďakujem. Pýtam sa, či sa chce niekto prihlásiť do rozpravy ústne. Či ešte? Áno, do rozpravy ústne. Jedna poslankyňa. Ukončujem možnosť prihlásenia sa. A teraz vystúpi pani podpredsedníčka, ktorá...
Mihál, Jozef, poslanec NR SR (2016-05-25):
Ďakujem, pán podpredseda. Vážený pán predseda, vážený pán podpredseda, vážené panie poslankyne, páni poslanci, vážení hostia, návrh zákona, ktorým sa mení zákon č. 351/2015 Z. z. o cezhraničnej spolupráci pri vysielaní zamestnancov na výkon prác pri poskytovaní služieb a o zmene a doplnení niektorých zákonov a ktorým sa menia a dopĺňajú niektoré zákony, predkladá na rokovanie Národnej rady Slovenskej republiky skupina poslancov Národnej rady Slovenskej republiky, ktorá ma poverila, aby som ako navrhovateľ vystúpil v pléne. Cieľom predloženého návrhu zákona je zjednodušiť povinnosti hosťujúcich zamestnávateľov a zároveň zamestnávateľov pri cezhraničnom vysielaní zamestnancov na výkon prác pri poskytovaní služieb. Bližšie sa vyjadrím vo svojom príspevku v rámci rozpravy, aby ste mohli reagovať. V úvodnom slove chcem ešte dodať, že návrh zákona je v súlade s Ústavou Slovenskej republiky, zákonmi a ďalšími všeobecne záväznými právnymi predpismi, ako aj medzinárodnými zmluvami a inými medzinárodnými dokumentami, ktorými je Slovenská republika viazaná, a chcem osobitne zdôrazniť, že tento návrh zákon je v súlade s právom Európskej únie a príslušnou smernicou. Návrh zákona nebude mať vplyv na verejné financie, nebude mať sociálny vplyv ani vplyv na životné prostredie a informatizáciu spoločnosti. Návrh zákona bude mať pozitívny vplyv na podnikateľské prostredie. Ďakujem.
Jarjabek, Dušan, poslanec NR SR (2014-06-27):
No, holt, smola, že po pánovi Osuskom je nejaká takáto pauza, ktorá veľmi ťažko vracia tú „tvorčiu, skvelú atmosféru“, ktorá sa vytvorila pri tomto návrhu zákona, späť. No, ale budem sa nejak snažiť tú atmosféru, pán poslanec Osuský, vrátiť späť, všakáno, samozrejme. Takže, pán Osuský, trošku ste to prehnali s tým Hofbauerom. Ja som vtedy ešte v politike nebol, keď bol pán Hofbauer ministrom. Takže buďte taký láskavý, svoje spomienky si nejakým spôsobom upratujte v tomto zmysle. Ja by som sa vás chcel teda spýtať, keďže ste narazili na moju politickú minulosť z dvoch strán – vy ste v koľkej strane, pán poslanec Osuský? Vy ste liberál, vy ste konzervatívec. Pri všetkej úcte, kde je vaša filozofia, kde je jej dno a kde jej je vrchol? A čo ešte všetko od vás môžeme očakávať v tomto zmysle? Dotkli ste sa Rady STV a dotkli ste sa vôbec rád. No, sú to orgány, ktoré boli volené v tomto parlamente. Sú nezávislé, takže obráťte sa so svojimi pripomienkami ohľade Spejbla a Hurvínka na tieto rady a pýtajte si vysvetlenie a ony vám to vysvetlenie určite dajú. A keby vám ho náhodou nedali, obráťte sa na výbor pre kultúru a médiá a my si to skontrolujeme, či vám ho dali, alebo nedali. Sú to nezávislé orgány, sú tam nominanti skoro všetkých politických strán, ktoré boli vtedy v parlamente, keď tie orgány boli volené. Čiže obráťte sa možno aj na tých vašich, ktorí sú tam, aby vám zdôvodnili, prečo rozhodli tak, ako rozhodli. Ja skutočne neviem, ale hovoriť to tuná ako nejaký argument k zákonu, ktorý skutočne nie je maďarský. Tento zákon je iba protislovenský. A vy veľmi dobre viete, prečo to robíte. Lebo tie vaše postoje v tom ´93. roku boli úplne jasné. Opäť spolu sme kdesi rozprávali, poznáme sa a viete veľmi dobre, o čom hovorím. To je proste vaša životná filozofia – rozvrat toho slovenského, kde ste práve náhodou v parlamente. Vy... (Prerušenie vystúpenia časomerom. Potlesk.)
Paška, Pavol, predseda NR SR (2013-09-12):
Ďakujem pekne, pán poslanec. Konštatujem, že Národná rada v tajnom hlasovaní zvolila pánov Igora Šulaja a Vladimíra Tótha za podpredsedov Najvyššieho kontrolného úradu na funkčné obdobie sedem rokov, ktoré začne plynúť 13. septembra 2013. (Potlesk.) Budeme, vážené pani poslankyne, páni poslanci, pokračovať v prerušenom rokovaní programu 23. schôdze, a to rozpravou o vládnom návrhu zákona, ktorým sa mení a dopĺňa zákon č. 2/1991 Zb. o kolektívnom vyjednávaní v znení neskorších predpisov . Je to tlač 416. Poprosím pána ministra práce a sociálnych vecí... (Hlasy z pléna.) Je tu v Národnej rade? (Reakcie z pléna.) Nemáme tu pána navrhovateľa, takže vyhlasujem prestávku do 17.30 hodiny. A akonáhle pán minister zaujme svoje miesto, budeme pokračovať v prerušenej rozprave. (Krátka pauza pre neprítomnosť ministra v rokovacej sále.) (Po prestávke.)
Krupa, Peter, poslanec NR SR (2021-10-19):
Ďakujem za slovo. Tak ja by som teda podal námietku podľa § 32 ods. 7 o, o tom, že ste ma vlastne vykázali zo sály.
Glváč, Martin, podpredseda NR SR (2016-11-25):
S reakciou nikto. Požiadala pani spravodajkyňa ešte, nech sa páči.
F. Mikloško, poslanec: (2008-01-29):
Pán premiér Fico nemal ani toľko slušnosti, aby urobil okrúhly stôl s predsedami všetkých politických strán a požiadal o ich jednotnú podporu, tak ako to urobil predseda vlády Dzurinda a ako to urobil predseda parlamentu Hrušovský a prezident, už ani neviem, priznám sa, kto bol. (Potlesk.)
Pellegrini, Peter, predseda NR SR (2015-12-09):
Prezentujme sa a hlasujeme o prvom pozmeňujúcom návrhu pána poslanca Gála. (Hlasovanie.) Prítomných 136 poslancov, za hlasovalo 55, proti bolo 49, zdržalo sa 29 poslancov, nehlasovali 3. Neschválili sme tento pozmeňujúci návrh.
Bugár, Béla, poslanec NR SR (2014-12-12):
Ďakujem za slovo. Pán podpredseda vlády Kaliňák, použili ste osvedčenú metódu, najlepšou obranou je útok. Ste povedali, citujem, že „bývalá vláda nevyriešila problém“. No ale tak citujem potom vášho predsedu, vtedy ešte, samozrejme, predsedu opozičnej strany, teraz predsedu vlády, pána Fica, ktorý hovoril, že vláda, ktorá vtedy už padla, lebo Európska komisia sa rozhodla dosť neskoro, že môžeme „len svietiť a kúriť“. Tak čo nám vyčítate?! Prepáčte, toto je jednoznačne vaša kauza, ktorá vznikla v roku 2009. Vznikla to takým spôsobom, že Európska komisia, samozrejme, sa ozvala. To je jedna vec. Druhá vec, ako ste to vyriešili? Hovoríte, že to vyriešila súčasná vláda, vaša. No ale ako ste to vyriešili? Vyriešili ste to spôsobom, že deň pred vypísaním tendra vznikla firma, ktorá to vyhrala. Povedzte mi, že čo je na tom transparentné? Lebo ja tomu asi nerozumiem. A keď už hovoríme vôbec o systéme, viete, ako funguje systém? Pri vstupe do nášho štátu idete na benzínovú pumpu, ktorú nevlastní ani Fleetpay, ani Paywell, a tam sa zaregistrujete. Ten, ktorý má registračné zariadenie, ten dostáva 1 % z tohto a ostatné berie firma, ktorá možnože nemá ani pár zamestnancov. Takže toto je vaše riešenie.
Počiatek, Ján, poslanec NR SR (2010-11-04):
Ďakujem za slovo. Pán Kužma, len vám doporučujem, aby ste si pozreli štatistiky, reálne mzdy a nárast reálnych miezd. A nárast reálnych dôchodkov bol za našej vlády vyšší ako za vašej vlády. To len taká prvá mini poznámka. Ale, čo je oveľa dôležitejšie, že vy neviete šetriť tak ako ste deklarovali. Vy viete šetriť len zvyšovaním daní, a to je v úvodzovkách šetriť. Pretože nie je nič jednoduchšie ako preniesť to bremeno konsolidácie na bežných ľudí. Nemáte žiadne zázračné riešenia, o ktorých ste celý čas rozprávali, pretože keby ste ich mali, tak by ste ich boli bývali implementovali, čo sa nestalo. Bolo jasné, že pristúpite k zvýšeniu daní už pred voľbami, a ja som to veľakrát hovoril a došlo presne na moje slová aj pri predkladaní vášho programového vyhlásenia. Na margo kalibrácie, čo je privilegované a čo nie, keby naozaj fungovala súťaž na finančnom trhu, tak by dopad na obyvateľstvo a firmy mal byť minimálny, ale keďže je to zjavne inak a banky majú nejakým spôsobom privilegované postavenie a celý tento sektor má privilegované postavenie a potvrdzujú to aj slová pána Kollára, že čokoľvek spravíte, tak neexistuje žiadna súťaž alebo neexistuje taká samoregulácia toho trhu, že by to automaticky nespôsobovalo prenesenie tejto záťaže na klientov týchto bánk. To znamená, že banky sú v takom postavení, že čokoľvek spravíte, všetko prenesú na klienta a žiadnym spôsobom to neovplyvní ich ziskovosť. Čiže platí tu, že ziskovosť bánk je neovplyvniteľná, takú súťaž tu máme na finančnom trhu, takú voľnú súťaž a takú konkurenciu.
Laurenčík, Milan, podpredseda NR SR (2022-06-15):
Ďakujem. Prosím, zaujmite miesto pre spravodajcu. Ja teraz otváram všeobecnú rozpravu, do ktorej som nedostal žiadnu písomnú prihlášku, preto sa pýtam, či sa do rozpravy hlási niekto ústne. Konštatujem, že nikto. Do rozpravy sa prihlásila iba pani navrhovateľka. Nech sa páči, máte slovo.
Laššáková, Jana, podpredsedníčka NR SR (2013-09-19):
Na vystúpenie pána poslanca nie sú faktické poznámky. Nech sa páči, pán spravodajca má záujem vystúpiť v rozprave.
Chren, Martin, poslanec NR SR (2011-12-08):
Takto to bolo. (Prerušenie vystúpenia predsedajúcim.)
I. Mikloš, podpredseda vlády a minister financií SR: (2003-12-04):
Vážený pán predseda, vážené panie poslankyne, vážení páni poslanci, dovoľte mi, aby som z poverenia predsedu vlády v znení § 131 ods. 7 ospravedlnil z dnešnej hodiny otázok neprítomných členov vlády z dôvodov ich pracovných ciest a oznámil ministrov poverených ich zastupovaním. Pána ministra Prokopoviča zastúpi pán minister Gyurovszky, pána podpredsedu vlády Lipšica pán minister Palko, pánov podpredsedov vlády Csákyho a Ruska zastúpim ja.
J. Brocka, poslanec: (2007-07-03):
Pani kolegyňa, nezvolili ste dobrý príklad. Priznám sa, že by som prijal, keby ste sa inšpirovali Dánskom v iných oblastiach, napríklad aj v pracovnoprávnej legislatíve, ale to možno inokedy. Áno, Dánsko je v tomto ohľade trošku ďalej, možno aj preto v Dánsku študuje tisíce Švédov, Fínov, Nórov a nielen oni, dokonca tento týždeň sa chystám na promóciu jednému, ktorý úspešne doštudoval medicínu v Dánsku a nie je ani Švéd, ani Fín, ani Nór. Pani kolegyňa, toto na Slovensku nehrozí, naopak, zo Slovenska chodí tisíce študentov do Čiech na štúdiá. Ale to, čo chcem zdôrazniť, že počet vysokých škôl je v našom prípade v poriadku, v poriadku je, keď budeme mať viac vzdelaných ľudí, pretože títo budú mať menej problémov nielen postarať sa o seba, ale dokonca pomôcť aj iným, lebo vysokoškolsky vzdelaní ľudia dokážu vytvárať prácu aj pre tých, ktorí si ju sami nedokážu nájsť alebo vytvoriť. A teraz k tomu poriadku. Poriadok sa robí inak, nie reguláciami. To by ste mohli možno skúsiť s pozitívnym výsledkom v oblasti monopolov. Ale vo verejnom vysokom školstve sa oveľa skôr a lacnejšie dopracujete k pozitívnemu výsledku práve konkurenciou, pani kolegyňa Nachtmannová.
P. Hrušovský, predseda NR SR: (2003-04-09):
(Hlasovanie.) Prítomných je 121 poslancov, za návrh 111, proti 5, zdržalo sa 5. Návrh sme schválili. Prosím, ďalší návrh.
Pellegrini, Peter, predseda NR SR (2015-11-24):
Ďakujem pekne, pán poslanec. Na vaše vystúpenie neevidujem žiadne faktické poznámky.
Fronc, Martin, poslanec NR SR (2010-12-15):
Ďakujem pekne, pán predseda. Vážené kolegyne, vážení kolegovia, vcelku v krátkosti. Tento návrh zákona, ktorý predkladáme, je pomerne stručný a dôvod jeho predloženia je to, že v minulosti bol novelizovaný vysokoškolský zákon, ktorý zaviedol niektoré veci, podľa môjho presvedčenia veci, ktoré neboli v súlade s Ústavou Slovenskej republiky a keďže takáto novela bola prijatá, inicioval som podanie na Ústavný súd a podanie skupiny poslancov bolo na Ústavnom súde prerokované 26. mája t. r., kde Ústavný súd rozhodol, že príslušné paragrafy, a to § 55 v ods. 7, tretia a štvrtá veta a § 89 ods. 5 a prakticky celý ods. 5, nie sú v súlade s Ústavou Slovenskej republiky. Na základe toho je prirodzené, že je povinnosťou, v tomto prípade ministerstva, príslušného, urobiť isté kroky, aby tieto paragrafy zo zákona vypadli. Ja som toto urobil a poviem aj prečo. Je niekoľko dôvodov, jeden je celkom prirodzený, že keď som túto vec inicioval a som bol v podstate za celým tým podaním Ústavnému súdu, tak rád by som to dotiahol do konca, ale sú ďalšie dva dôvody. Po prvé, právna čistota zákona, pretože, ak nemá byť v konsolidovanom znení takýto zákon a má byť čitateľný, tak je potrebné, aby tam boli len tie veci, ktoré tam sú skutočne účinné. A druhá vec je, hlavne s tým § 89 súvisia veci, ktoré treba dať do poriadku, a na to sa vzťahujú alebo nadväzujú niektoré ďalšie lehoty. O čo išlo v tomto konkrétnom paragrafe? Išlo o to, že sa zaviedli dve kategórie externých študentov. Vedľa seba sedeli študenti externí, jedni, ktorí platili, a druhí, ktorí neplatili. To bolo v rozpore s Ústavou Slovenskej republiky. Keďže toto je v zmysle rozhodnutia pléna Ústavného súdu neplatné, tak, samozrejme, treba vyriešiť otázku ako ďalej s platením externých študentov. A rád by som povedal, že pokiaľ nebude ďalšie doplnenie, tak to bude znamenať, že externí študenti môžu v tejto chvíli platiť, a to neriadene, nekontrolovane. To si myslím, že nie je dobrý vzťah a aby sa to riešilo, poviem aj prečo a ako. Ide o to, že vysoká škola v zmysle vysokoškolského zákona je povinná v termíne, v istom termíne zverejniť podmienky na prijímanie, medzi tie podmienky, samozrejme, patrí aj to, že sa vyberajú poplatky a aké poplatky a tie termíny bežia. Čiže tento zákon tu otvorený je dobrý aj preto, že v rámci rozpravy a druhého čítania ministerstvo školstva má priestor na to, aby tento problém vyriešilo. Ja som naňho upozornil aj minule v interpelácii pána ministra, že jednoducho to treba urýchlene riešiť. Keby sa podával dnes zákon, ako vládny, ktorý by toto podal, tak už by sa tie príslušné termíny nestihli. Toľko na vysvetlenie. Ďakujem pekne. Pán predseda, skončil som.
Bugár, Béla, podpredseda NR SR (2016-09-22):
Na vystúpenie pána poslanca ako jediný s faktickou poznámkou. Končím možnosť sa prihlásiť. Pán poslanec Droba, nech sa páči.
Hlina, Alojz, poslanec NR SR (2015-05-06):
Kľudne povedzte „prepáčte“.
Ďuriš Nicholsonová, Lucia, podpredsedníčka NR SR (2018-02-07):
Teraz poprosím spoločného spravodajcu, predsedu výboru pre pôdohospodárstvo a životné prostredie pána poslanca Petra Antala, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru. Nech sa páči, pán poslanec.
Laššáková, Jana, podpredsedníčka NR SR (2013-03-13):
Ďakujem. Chcem len pripomenúť, že na vyslovenie súhlasu s medzinárodnou zmluvou je potrebný súhlas nadpolovičnej väčšiny všetkých poslancov. Prosím, prezentujme sa a hlasujeme. (Hlasovanie.) Prítomných 142 poslancov, za návrh hlasovalo 141 poslancov, proti nebol žiaden poslanec, zdržal sa 1 poslanec. Konštatujem, že Národná rada vyslovila súhlas s uvedenou zmluvou. Teraz budeme hlasovať v prvom čítaní o vládnom návrhu zákona, ktorým sa mení a dopĺňa zákon č. 253/1998 Z. z. o hlásení pobytu občanov, ktorý má tlač 403. Spravodajcom je člen výboru pre verejnú správu a regionálny rozvoj poslanec Stanislav Kubánek. Prosím ho, aby uviedol hlasovanie. (Hlasovanie o vládnom návrhu zákona, ktorým sa mení a dopĺňa zákon č. 253/1998 Z. z. o hlásení pobytu občanov Slovenskej republiky a registri obyvateľov Slovenskej republiky v znení neskorších predpisov , tlač 403.)
M. Číž, podpredseda NR SR: (2006-10-17):
Teraz dávam slovo spravodajcovi, ktorého určil navrhnutý gestorský výbor, výbor pre hospodársku politiku, pánovi poslancovi Petrovi Pelegrinimu. Nech sa páči.
P. Hrušovský, podpredseda NR SR: (2002-06-26):
Nech sa ti páči. Nie, nie, nestláčaj to.
Sulík, Richard, predseda NR SR (2010-11-30):
Ďakujem pekne. Otváram rozpravu. Do rozpravy som dostal písomnú prihlášku od pána poslanca Maďariča za poslanecký klub Smer a od pani poslankyne Kiššovej. Nech sa páči.
Laššáková Jana, podpredsedníčka NR SR (2012-09-13):
Ale, ale bolo treba stlačiť trojku, aby ste mali dve minúty.
Hrnčiar, Andrej, podpredseda NR SR (2016-09-08):
Pán poslanec Lipšic.
Blanár, Juraj, podpredseda NR SR (2023-03-22):
Ďakujem, takže opravujem, podľa spravodajcu bude dnes hlasovanie o sedemnástej hodine o tomto návrhu zákona. Prerušujem rokovanie o tomto bode programu. Vážené pani poslankyne, páni poslanci, mali by sme pokračovať teraz v druhom čítaní o návrhu pána poslanca Milana Vetráka, ktorý sa však ale nenachádza v rokovacej sále, preto vás poprosím malú chvíľočku, prestávku minútovú, aby som zistil, že či je to zámer, alebo len preto, že sa nestihol dostaviť do rokovacej sály. (Krátka pauza.) Takže verifikoval som informáciu, tak ako som asi tušil, pán predkladateľ, predseda ústavnoprávneho výboru, pán Milan Vetrák, tak bod, ktorý som ohlásil, je to parlamentná tlač 1322, novela Trestného zákona, ako aj bod, ktorý nasleduje za ním, parlamentná tlač 1412, je to novela skupiny poslancov na vydanie zákona, ktorým sa mení a dopĺňa zákon č. 400/2015 o tvorbe právnych predpisov, ktorý mal predložiť pán poslanec Vetrák, rovnako prepadáva na záver programu. Pristúpime k ďalšiemu bodu, ktorý nasleduje po týchto dvoch prepadnutých, a tým je druhé čítanie o návrhu poslanca Miloša Svrčeka na vydanie zákona, ktorým sa mení a dopĺňa zákon č. 669/2007 Z. z. o jednorazových mimoriadnych opatreniach v prípade niektorých stavieb diaľnic a ciest pre motorové vozidlá a o doplnení zákona Národnej rady Slovenskej republiky č. 162/1995 Z. z. o katastri nehnuteľností v znení neskorších predpisov v znení neskorších predpisov. Tento návrh zákona je pod parlamentnou tlačou 1398 a správa, spoločná správa výborov pod tlačou 1398a. Udeľujem slovo pánovi poslancovi Milošovi Svrčekovi, aby tento návrh zákona v pléne uviedol, nech sa páči. [Rokovanie o návrhu poslanca Národnej rady Slovenskej republiky Miloša Svrčeka na vydanie zákona, ktorým sa mení a dopĺňa zákon č. 669/2007 Z. z. o jednorazových mimoriadnych opatreniach v príprave niektorých stavieb diaľnic a ciest pre motorové vozidlá a o doplnení zákona Národnej rady Slovenskej republiky č. 162/1995 Z. z. o katastri nehnuteľností (katastrálny zákon) v znení neskorších predpisov v znení neskorších predpisov , tlač 1398.]
V. Veteška, podpredseda NR SR: (2005-03-18):
Prerušujem rokovanie o tomto bode programu. Nasledujúcim bodom programu je Správa o plnení úloh zahraničnej politiky Slovenskej republiky v roku 2004 . Správu vlády ste dostali ako tlač 1048. Správu vlády uvedie minister zahraničných vecí Slovenskej republiky pán Eduard Kukan. Nech sa páči, ujmite sa slova.
Kecskés, Ján, poslanec NR SR (2019-10-22):
Ďakujem za slovo. Vážený pán predsedajúci, vážené panie poslankyne, páni poslanci, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Výbor Národnej rady Slovenskej republiky pre financie a rozpočet, Ústavnoprávny výbor Národnej rady Slovenskej republiky a Výbor Národnej rady Slovenskej republiky pre hospodárske záležitosti. Za gestorský výbor navrhujem Výbor Národnej rady Slovenskej republiky pre financie a rozpočet. Zároveň odporúčam, aby výbory uvedené návrhy prerokovali do 30 dní a gestorský výbor do 32 dní od prerokovania návrhu zákona v prvom čítaní. Pán predsedajúci, prosím, otvorte rozpravu k uvedenému návrhu zákona.
Pellegrini, Peter, predseda NR SR (2015-06-19):
Ďakujem veľmi pekne, pán poslanec. Otváram teraz všeobecnú rozpravu, pýtam sa, kto sa hlási do rozpravy. Pán poslanec Poliačik ako jediný prihlásený do rozpravy ústne. Pretože žiadnu prihlášku písomnú som neobdržal, nech sa páči, pán poslanec, môžete vystúpiť. (Reakcia navrhovateľa: „Ja som sa hlásil ako prvý.“) Nevidel som vás. Takže teraz mi to oznamujete, ďakujem pekne, že sa hlásite ako navrhovateľ, môžete, nech sa páči.
J. Tkáčová, poslankyňa: (2008-05-15):
Pán kolega Simon, myslím si, že ste vystihli moje vystúpenie s tou formuláciou, že ide o politické trestanie obyvateľov určitých území. Myslím si, že po týchto úpravách, akým návrh zákona prešiel, to už takto vyzerá. Pán kolega Pelegrini, možno je vám známe, že my sme nehlasovali ani za návrh o urýchlení stavby diaľnic, kde ste vyvlastnili aj poľnohospodársku pôdu, takže neviem, o čom hovoríte. My to považujeme za vyvlastnenie nielen v prípade lesných pozemkov, ale aj v prípade poľnohospodárskej pôdy. Pán kolega Záhumenský, ja si myslím, že šírite poplašnú správu, veď vy ste vyzvali všetkých, aby si chodili všade tam, kam sa im zachce. No tak ďakujem za túto pozvánku, prídem k vám na záhradu. A ešte by som chcela k pánu Bobríkovi. Vy hovoríte o ekonomickom nástroji, ale ten je pozmeňovákmi oslabený. Vy si myslíte, že všetky tie pozmeňujúce návrhy nie sú obchádzaním zákona? Však si ich pozrite, koľko ich tam je. A pani kolegyňa Tóthová, no tento zákon vonkoncom nie je ekologický. Skúste si pozrieť čistopis po tom, ako schválite tento návrh zákona. A myslím si, že som vo svojom vystúpení nepovedala, že poplatok je obmedzením vlastníctva. Pozrime si záznam, to som nepovedala. Ja som povedala, že ide o stavebnú daň a za týmto si stojím. A nemusí vás trápiť, v mene koho som vystupovala. Vystupovala som v svojom mene, ale poznám názor klubu, takže myslím, že môžem si dovoliť povedať, že poslanecký klub SDKÚ nepodporí tento návrh zákona.
Choma, Igor, poslanec NR SR (2017-02-07):
Ďakujem pekne. Vážený pán predsedajúci, vážení kolegovia, v rozprave vystúpila jedna pani poslankyňa. Pozmeňujúci návrh nebol podaný, preto prosím, dajte hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh v druhom čítaní.
I. Mikloš, podpredseda vlády a minister financií SR: (2005-09-21):
Na ilustráciu: To základné, o ktorom hovoril, je predĺženie lehoty registrácie zo 7 na 30 dní. No to je, pán poslanec, však práve dané tým iným režimom, že teraz jednoducho musí mať na preverenie, či žiadateľ o registráciu pre daň je skutočne zdaniteľnou osobou, keďže to je podmienka toho, aby mohol fungovať v tom novom režime, tak tá lehota je nevyhnutne potrebná. Čiže to nemá s tým nič spoločné. Jednoducho bez predĺženia tejto lehoty by nebolo možné zaviesť tento zjednodušený režim. K ostatným veciam, ktoré hovoril, ja to, samozrejme, dám preskúmať, či tam nejaký problém je, a ak by bol, tak by sme to riešili v druhom čítaní. Ďakujem pekne.
Šeliga, Juraj, podpredseda NR SR (2021-04-30):
Ďakujem pekne. Ako ďalšia požiadala o slovo v zmysle rokovacieho poriadku pani ministerka spravodlivosti. Nech sa páči, pani Kolíková, máte slovo.
Kollár, Boris, predseda NR SR (2022-09-28):
To by musela SAS-ka zahlasovať za predčasné voľby, pán kolega. A teraz s faktickou poznámkou, pán poslanec Ďurica, nech sa páči.
Hlina, Alojz, poslanec NR SR (2014-11-10):
Ďakujem pekne. Mne predsa len nedá nevedieť, ako sa tí belizskí majitelia dozvedeli o tom cétečku v Piešťanoch. Dovoľte povedať pár čísel o Belize. Tam je 43 % ľudí pod hranicou chudoby. OECD charakterizovala túto krajinu ako krajinu, v ktorej sa perú peniaze. Včera či predvčerom ste tu mali šéfa OECD, ten sa rozprával s pánom premiérom tiež o tom? A ešte jedny čísla dovoľte uviesť. Súbor verejných príjmov tejto krajiny, krajinky za minulý rok bol 640 mil. eur. Obrat firmy Medical Group bol, pán kolega, neviem, či som to dobre zachytil, niekde na úrovni 290 mil., cez 200 mil. čiže ungefähr 50 % HDP v Belize. Skúsme si to pretočiť na naše podmienky. Predstavte si to, ale aby si to ľudia vedeli vizualizovať, o čom my rozprávame. Ak bude príjem do štátneho rozpočtu plánovaný na budúci rok niekde na úrovni 14 mld. eur, tak si predstavte, že by niekde existovala firma, ktorá by mala obrat 7 mld. eur a mala by 25 zamestnancov. Naozaj v tom Belize, predstavte si to, tam tí majitelia niekde sedia asi v tom nejakom tropickom hoteli a čítajú Financial Times, majú obrat, ako je polovica HDP krajiny, a vedia o všetkom, vedia, kde sa čo šuchne, vedia, kde potrebujú cétečko, kde potrebujú mamograf. Prečo to hovorím? Hovorím to preto, lebo vy tu s nami tak rozprávate. Ja mám aj ovce, aj koňa, aj kravu, žerú seno. Ja seno nežeriem. A presne tak sa vy s nami rozprávate. Tak tam to podsúvate, že: „Uverte tomu, že to je v poriadku.“ No nie je to v poriadku. Určite to nie je v poriadku a v mojom vysvetlení to ešte rozvediem.
B. Bugár, podpredseda NR SR: (2004-11-30):
Otváram rozpravu k týmto trom bodom programu. Konštatujem, že k týmto trom bodom sa písomne prihlásil za klub poslancov Smer pán poslanec Paška ako jediný. Nech sa páči, pán predseda výboru, máte slovo.
Pellegrini, Peter, predseda NR SR (2024-02-08):
Prezentujme sa a hlasujme o bode č. 183 druhého pozmeňujúceho návrhu poslanca Galka. (Hlasovanie.) Prítomných 121, za 15, proti 77, 28 sa zdržalo, nehlasoval 1. Tento bod sme neschválili.
Bugár, Béla, podpredseda NR SR (2018-05-16):
Pán poslanec Grendel.
B. Bugár, podpredseda NR SR: (2005-05-18):
Takže nech sa páči, prezentujme sa a hlasujme o tomto návrhu. Hlasujeme o návrhu pani poslankyne Sárközy. (Hlasovanie.) Prítomných je 138 poslancov, za 112, proti 5, zdržali sa 4, nehlasovali 17. Konštatujem, že návrhy pani poslankyne Sárközy sme schválili. Nech sa páči.
Jurzyca, Eugen, poslanec NR SR (2015-01-28):
Ďakujem pekne. To bola teda potrava na diskusiu, pán poslanec Petrák. Ocenenie najprv za to, že vidíte tam to riziko fungovania komôr. A takisto ešte väčšie ocenenie za to, že vnímate to tak, že do školstva, dobre, viac peňazí, ale strážme tú efektívnosť. Super. Chcem ale povedať, že, a tu chcem aj pritiahnuť pozornosť pána poslanca Daniša, on hovoril o tých, tiež anketách verzus tvrdých dátach. Pán poslanec Petrák, vy ste hovorili, že, citovali ste nejakú štúdiu z automobilového priemyslu, že treba viac tých absolventov techniky, a že teda tá humanita má veľa nezamestnaných. Odcitujem nejaké dve vety zo správy ministerstva školstva, ešte exministra Čaploviča, ktorá nebola potom schválená vo vláde, ale škoda, ona bola celkom dobrá. Citujem: „Z hľadiska odboru vzdelania 61,5 % nezamestnaných absolventov získalo diplom v spoločenských vedách, náukách a službách, teda menej ako bol ich podiel na celkovom počte absolventov. A 19,3 % nezamestnaných absolventov skončilo technické vedy a náuky, teda viac, ako bol ich podiel na celkovom počte absolventov.“ Tu vidíme ten rozdiel, ten rozdiel, aký môže nastať. Na jednej strane čo hovoria reprezentanti nejakých zamestnávateľov, a aké sú tvrdé dáta. A súčasne chcem povedať, že vy ste spomenuli niekoľko rizík, ktoré vyplývajú z fungovania zamestnávateľov, ale najväčšie podľa mňa je to, že lobujú za to, aby dostali viac absolventov do neperspektívneho odboru, hoci je ich ri-zi-ko, hovorím, že riziko. No je mi ľúto, to sú naozaj krátke faktické niekedy... (Prerušenie vystúpenia časomerom.)
Suja, Miroslav, poslanec NR SR (2021-12-07):
Ďakujem za slovo. Pán poslanec, minister financií nie je vinný. Vinná je prezidentka, že ho vymenovala do tejto funkcie, a vinná je koalícia, ktorá mu toto všetko umožňuje. Lebo keby prezidentka a vládna koalícia nepodporovala tohto blázna, tak tu takéto problémy nemáme. On sám, nech je akokoľvek zlý alebo akýkoľvek je blázon a vulgarista, by sám nedokázal nič. Ale vzhľadom na to, že prezidentka ho vymenovala do funkcie aj napriek tomu, že vedela, že je neschopný a do financií sa absolútne nevyzná, že nie je schopný komunikácie, tak vinná je ona a vládna koalícia, ktorá tohto blázna naozaj podporuje. Hovoril si o 600-eurovom poukaze pre každého. No nie je to pre každého, tam bola pre každého len stovka a tých päťsto bolo pre len zaočkovaných. Takže segregácia spoločnosti ako vyšitá. A že sľubovali istoty seniorom. Áno, istoty seniorom sa sľubujú len pred voľbami. Ako si správne povedal, videli sme, čo urobili s plnohodnotným trinástym dôchodkom, ktorý bez problémov jednoducho zrušili. Ale nezrušil ho sám Matovič, zrušila celá vládna koalícia. To znamená, že neni vinný len Matovič, vinná je celá vládna koalícia. Spýtajte sa dôchodcov, či chcú nejaký trápny preukaz alebo radšej 50 euro navyše ku dôchodku každý mesiac. Nebudú váhať ani jednu jedinú sekundu. Každý z tých dôchodcov radšej by chcel 50 euro každý mesiac pridané k dôchodku. Oni sú zodpovední, vedia ako narábať s financiami. Nepotrebujú, aby dostávali nejaké bezcenné poukážky, ktoré nedokážu oni využiť. A hmotná zodpovednosť politikov? Tak toto je pre pročkovcov neprijateľná vec, lebo by veľa z nich skončilo v base. Ďakujem.
Ďuriš Nicholsonová, Lucia, podpredsedníčka NR SR (2017-10-12):
Ďakujem pekne, pani ministerka. Ďalšia vyžrebovaná otázka je od pána poslanca Klusa a je na ministra zdravotníctva Tomáša Druckera: „Vážený pán minister, v súvislosti s témou brexitu a z neho vyplývajúceho presídlenia Európskej agentúry pre lieky sa dňa 28. 9. 2017 uskutočnila v hoteli Devín prezentácia rumunského veľvyslanectva na Slovensku na tému infraštruktúry a výhody presídlenia tejto agentúry do Bukurešti. Dovoľte mi opýtať sa, či, a keď, tak v akej podobe vyvíja Slovenská republika podobné aktivity v ostatných členských štátoch v záujme zvýšenia svojich šancí získať uvedenú agentúru.“ Nech sa páči, odpovedať bude pán podpredseda vlády Pellegrini.
Bugár, Béla, podpredseda NR SR (2016-10-20):
Nech sa páči, prezentujme sa a hlasujme o tomto návrhu uznesenia. (Hlasovanie.) Prítomných 143 poslancov, za 143. Návrh sme schválili. Budeme hlasovať o bode 30 a je to prvé čítanie o vládnom návrhu zákona, ktorým sa mení a dopĺňa zákon č. 514/2009 Z. z. o doprave na dráhach. Prosím teraz pána Tibora Jančulu, určeného spravodajcu z výboru hospodárskeho, nech sa páči. (Hlasovanie o vládnom návrhu zákona, ktorým sa mení a dopĺňa zákon č. 514/2009 Z. z. o doprave na dráhach v znení neskorších predpisov , tlač 240. )
Verešová, Anna, poslankyňa NR SR (2017-02-03):
Hovorili ste, že aj týmto krôčikom sa priblížime k tým civilizovaným krajinám? Nuž, pán poslanec, akosi neskoro sa približujeme k civilizovaným krajinám a ja teraz vôbec nemyslím len na nedeľu, voľnú nedeľu či štátne sviatky, či počas víkendu. Vy tu vládnete najdlhšie s takou mocou, akú tu nemal nikto, a tak málo ste urobili pre ľudí. Ja sa teším, že ste aj na základe našej výzvy v novembri s poslancom Vašečkom, keď sme vystúpili a hovorili sme o tejto téme, že je to škandál, aby naši ľudia pracovali v nedeľu, aby sme sa ocitli na špici v eurozóne, aby pracovali ako sovy v noci, na druhom mieste, aby mali toľko nadčasov a dokonca za ne nemali ani zaplatené. Takže ja vás, nehnevajte sa na mňa, ja vás nemôžem za to oceniť. Pretože vy ste mali už toľko času a tak málo ste urobili pre ľudí.
Osuský, Peter, poslanec NR SR (2017-04-06):
Ďakujem za slovo, pani predsedajúca. To, čoho sme svedkami zo strany kolegov z vládnucej koalície, je pokus o obranu robený prostriedkami, ktoré považujú za správne, pričom samotná celá vec, a to musím znova zdôrazniť, stojí a padá na tom, že ak po blogu poslankyne Blahovej sa veci začali venovať kontrolné štruktúry ministerstva a jeho akreditačná komisia kompetentná v tejto veci, keď už všetci tvrdíme, že my nie sme odborníci, tak tým prvým a posledným, čo by túto schôdzu reálne znemožnilo, by bolo to, že by tento podnik stratil akreditáciu. Nikto na tomto mieste nehovorí o zatýkaní, putách a uväznení kohokoľvek. Ale o toto tu nejde. Argumentovať prokurátorom, ktorý nezistil úmrtia a ťažké ublíženia na zdraví, je snáď nie úlohou obrany v tomto parlamente. Ale som si privykol, že sa bránia rôzne veci za ostatné roky, bránili sa zlodejiny vo Vojenskom obrannom spravodajstve, bránili sa Širokého zlodejiny, ktoré nakoniec zatiahli daňoví poplatníci a podnikatelia, ktorí nedostali to, čo dostať mali. Bráni sa Bašternák, keď prekračuje rýchlosť a porušuje dopravné predpisy. A teraz bránime podnik Tománkovcov. A ja sa pýtam, či ozaj, ako zaznelo vo vystúpení poslankyne Kiššovej, tak strašne záleží na tomto podniku, ani keby bol jediný a ktorý, ako hovoríte, má 90 % spokojných klientov. Ale znova hovorím, spokojní sú vždy nejakí, ale ak je desať percent nespokojných s výkonom chirurga, gynekológa alebo koho... (Prerušenie vystúpenia časomerom.)
Kaščáková, Renáta, poslankyňa NR SR (2016-05-18):
Ako človek, ktorý... (Prerušenie vystúpenia predsedajúcou.)